钦定古今图书集成/历象汇编/岁功典/第018卷 > 北齐
## 钦定古今图书集成/历象汇编/岁功典/第018卷 > 北齐

北齐以立春日受朝，三公读令赐酒，有司迎春于东
郊。

按《隋书礼仪志》：“后齐立春日，皇帝服通天冠，青介帻，
青纱袌，佩苍玉，青带青裤，青袜舄，而受朝于太极殿。
尚书令等坐定，三公郎中诣席跪读时令讫，典御酌
酒卮，置郎中前，郎中拜，还席伏饮，礼成而出。”　又按
志，“立春前五日，于州大门外之东，造青牛两头，耕夫
犁具。立春，有司迎春于东郊，登青幡于青牛之傍焉。”